ПРЕДЛОГ

На основу члана 69. Закона о локалним изборима („Службени гласник РС“, бр. 14/2022), члана 43. став 5. и 45. став 8. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) и члана 190. Пословника Скупштине општине Димитровград („Сл. лист општине Димитровград“, бр. 43/21 – пречишћени текст), Скупштина општине Димитровград на седници одржаној \_\_\_\_\_ 2024. године доноси:

**ОДЛУКУ**

**о констатовању престанка мандата одборника Скупштина општине Димитровград**

**1. КОНСТАТУЈЕ СЕ** престанак мандата следећих одборника Скупштине општине Димитровград због преузимања функције која је неспојива са функцијом одборника, на дан 25.01.2024. године и то:

Са изборне листе „АЛЕКСАНДАР ВУЧИЋ – Димитровград не сме да стане“

|  |  |  |
| --- | --- | --- |
| Име и презиме: | Година рођења: | Занимање: |
| Владица Димитров | 1974. | Лекар специјалиста |
| Бранислав Васов | 1990. | Проф. физичког васпитања |
| Дејан Милев | 1981. | Проф. бугарског језика и књижености |
| Драган Манчев | 1978. | Економиста |

Са изборне листе „ИВИЦА ДАЧИЋ – ПРЕМИЈЕР СРБИЈЕ“

|  |  |  |
| --- | --- | --- |
| Име и презиме: | Година рођења: | Занимање: |
| Сања Миленков | 1979. | Виша медицинска сестра |

**2. КОНСТАТУЈЕ СЕ** престанак мандата следећег одборника Скупштине општине Димитровград због подношења оставке, на дан 26.01.2024. године и то:

Са изборне листе „АЛЕКСАНДАР ВУЧИЋ – Димитровград не сме да стане“

|  |  |  |
| --- | --- | --- |
| Име и презиме: | Година рођења: | Занимање: |
| Жан Цоневић | 1967. | Царински заступник |

3. Ова Одлука се објављује у „Службеном листу општине Димитровград“, на веб – презентацији Републичке изборне комисије и доставља се Општинској изборној комисији општине Димитровград ради доношења решења о попуњавању упражњеног одборничког места.

**Образложење**

Чланом 43. став 5. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) прописано је да председнику општине и заменику председника општине избором на ове функције престаје мандат одборника у скупштини општине.

Чланом 45. став. 8. истог Закона прописано је да одборнику који буде изабран за члана општинског већа престаје одборнички мандат.

На првој седници Скупштине општине Димитровград, одржаној дана 25.01.2024. године за председника општине Димитровград изабран је Владица Димитров, за заменика председника општине Дејан Милев а за чланове Општинског већа Бранислав Васов, Драган Манчев, Тамара Милошев и Сања Миленков. Како је законом прописано избором на напред наведене функције изабраним лицима престаје мандат одборника.

Чланом 69. став 1. Закона о локалним изборима („Службени гласник РС“, бр. 14/2022) прописано је да скупштина доноси одлуку којом констатује да је одборнику престао мандат одмах након што прими обавештење о разлозима за престанак његовог мандата, на седници која је у току, односно на првој наредној седници.

Ставом 2. истог члана прописано је да одлука којом се констатује да је одборнику престао мандат објављује се на веб-презентацији.

Чланом 68. став 6. истог Закона прописано је да одборнику мандат престаје оног дана када поднесе оставку.

Жан Цоневић поднео је писану оставку у складу са Законом, оверену од стране надлежног органа, дана 26.01.2024. године.

Имајући у виду све напред наведено, Скупштина општине Димитровград доноси ову Одлуку.

**Поука о правном средству:** Одборник којем је констатован престанак мандата може поднети жалбу Вишем суду у Пироту у року од седам (7) дана од дана доношења ове Одлуке. Жалба се подноси преко Скупштине општине Димитровград.

Бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Димитровграду, \_\_\_\_\_\_\_ 2024. године.

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

**Зоран Ђуров**